Деша хьо Кхиош-кхобуш волчун цӀарца‚ Ша Ӏаламаш кхоьллина волчу! Цо адам кхоьллина цӀийн улхах детана цӀийх. Деша! Хьо Кхиош-кхобург ву уггар комаьрша верг. Иза ву Ша Ӏамийнарг адам къоламца. Цо Ӏамийра адамна цуна ца хуург. ХӀан-хӀа! Баккъалла а, адам тӀехдолу Делан дозанех. Ша шена гуш хьал долуш хиларца. Баккъалла а, хьо Кхиош-кхобучуьнга ду массаран дӀадерзар. Хьуна гиний хӀай Мухьаммад и новкъарло еш верг Абу ДжаьхӀль. Лена Мухьаммад пайхамарна цо ламаз деш? Гиний хьуна и шена новкъарло йийриг нийсачу новкъахь хиллехь? Я Делах кхерарца омра деш хиллехь? Хьуна гиний и ша пайхамарна новкъарло еш волу Абу ДжаьхӀль‚ Дела харцвеш хиллехь‚ бакъдолчух дӀавирзинехь? Цуна ца хиъна-те Далла гуш дуйла? ХӀан-хӀа! И ца сацахь‚ Оха дӀаозор ву иза кӀужалца жоьжахате‚ Харц йолчу‚ къинехь йолчу кӀужалца! Цо гӀо луьйхуш кхойкхийла шен гуламе. Оха кхойкхур ду забанияташка. ХӀан-хӀа! Цо бохург ма де ахьа хӀай Мухьаммад‚ Далла сужуд де‚ Цуна герга гӀо Ӏамал ярца.